عاشق الروح

عاشق الروح


   كلمات 
ليه ليه ليه ليه يا عين ليلي طال ؟!

ليه ليه ليه ليه يا عين دمعي سال؟!

يا عيوني حبايبي ليه هجروني ؟!

ليه يناموا و إنتِ تصحي يا عيوني ليه ليه ؟!

يا ليلي عيني اشتكت من طول سهادي يا ليل

و الكاس في إيدي اتملت من دمع عيني يا ليل

و كام من فجر صحيته و صحاني على عهودي

و حتى العين ف غفلتها بتصحي دموعها ف خدودي

تسبح في الفضا شاغل شغلني عن حطب عودي

وهبت وجودي علشانه و عمري ما عشت لوجودي

ضحيت هنايا فداه..اشهد عليه يا ليل

و هاعيش على ذكراه..اشهد عليه يا ليل

هايم على دنياه زي الضحى و الليل ..يا ليل

و كل دا و إنتَ مش داري يا ناسيني و انا جنبك

حاولت كتير ابوح و اشكي واقرب شكوتي منك

لقيتك في السما عالي وانا فى الارض مش طايلك

حضنت الشكوى في قلبي و فطمت روحي روحي على بابك

عشقت الحب في معبد بنيته، بنيته بروحي و كياني

و خليت الامل راهب مالوش عندي امل تاني

انور شمعتي لغيري و نارها كاوية احضاني

و ابيع روحي فدا روحي. ابيع روحي فدا روحي و انا راضي بحرماني

وعشق الروح مالوش اخر ..لكن عشق الجسد فاني
 شوف كمان 

 قائمة اغاني محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى